JKN แรง 15% วิ่งรับเซ็น MOU กับ DOD เดินหน้าสู่ผลิตภัณฑ์กัญชง! โบรกฯคาดปีนี้กำไร 375 ลบ.
JKN แรง 15% วิ่งรับเซ็น MOU กับ DOD เดินหน้าสู่ผลิตภัณฑ์ผสมกัญชง! โบรกฯคาดปีนี้กำไร 375 ลบ.
JKN แรง 15% วิ่งรับเซ็น MOU กับ DOD เดินหน้าสู่ผลิตภัณฑ์ผสมกัญชง! โบรกฯคาดปีนี้กำไร 375 ลบ.
9 มี.ค. 2564

บริษัท เจเคเอ็น โกลบอล มีเดีย จำกัด (มหาชน) หรือ JKN ณ เวลา 10.34 น. อยู่ที่ระดับ 11.50 บาท บวก 1.30 บาท หรือ 12.75% สูงสุดที่ระดับ 11.90 บาท ต่ำสุดที่ระดับ 10.50 บาท ด้วยมูลค่าการซื้อขาย 1,279.02 ล้านบาท
วันนี้ราคาหุ้นปรับตัวขึ้นมองเป็นการตอบรับเชิงบวกกับข่าวว่า JKN ได้เซ็นต์ MoU กับ DOD เพื่อพัฒนาผลิตภัณฑ์กัญชงจะส่ง sentiment เชิงบวกต่อ JKN โดย Siam Herbal Tech ซึ่งเป็นบริษัทลูกของ DOD เป็นบริษัทมหาชนเพียงรายเดียวในกลุ่มแรกที่ได้รับใบอนุญาตนำเข้าเมล็ดพันธุ์กัญชง ทำให้ JKN มีโอกาสอยู่ในกลุ่ม first mover ของผลิตภัณฑ์ผสมกัญชง
ทั้งนี้ยังไม่ได้รวมรายได้จากผลิตภัณฑ์กัญชงในประมาณการ เบื้องต้นประเมินรายได้จากการขายสินค้าปัจจุบัน เช่น ผลิตภัณฑ์เสริมอาหาร C-TRIA, Olig Fiber และ Fish Cap (ไม่รวมสินค้ากัญชง) ปี2564 ที่ 150 ล้านบาท, Net profit margin 20% อย่างไรก็ตามประเมินเบื้องต้น หากสินค้าผสมกัญชง มียอดขายทุกๆ 100 ล้านบาท จะช่วยเพิ่มกำไรสุทธิของ JKN ที่ 20 ล้านบาท
สำหรับประเด็นการเช่าเวลาช่อง News 18 มองบวก เนื่องจากเป็นการขยายช่องทางการออกอากาศคอนเทนต์ของ JKN ช่วยเพิ่มรายได้ค่าโฆษณาจากรายการข่าวและรายการอื่นๆของ JKN อีกทั้ง ยังเพิ่มช่องทางการขายสินค้าของ JKN จากปัจจุบันที่ขายผ่านช่องทาง online เช่น facebook ของ jknshopping, line และ call center
ขณะเดียวกันทาง บล.เคทีบีเอสที ประมาณการกำไรสุทธิปี 2564 ที่ 375 ล้านบาท (เพิ่มขึ้น 20% จากงวดเดียวก่อน จาก 1) รายได้รวมปรับตัวเพิ่มขึ้น 22% จากงวดเดียวกันของปีก่อน จากรายได้ค่าลิขสิทธิ์เพิ่มขึ้น 12% จากงวดเดียวกันของปีก่อน, รายได้ค่าโฆษณาขยายตัวเพิ่มขึ้น 25%  จากงวดเดียวกันของปีก่อน และรายได้จากการขายสินค้าที่ 150 ล้านบาท (จากปี 2563 ที่มีรายได้เพียงเล็กน้อย) และ 2) อัตรากำไรขั้นต้น (GPM) ขยายตัวจากงวดเดียวกันของปีก่อน
ดังนั้นเชื่อมั่นว่ากำไรสุทธิปี 2564-2565 ยังคงเติบโตต่อในระดับสูงที่เพิ่มขึ้น 18% โดยปี 2564 มี Upside จากรายได้จากการขายสินค้าผ่านช่อง News 18 และปี 2565 จากสินค้าผสมกัญชง แนะนำ “ซื้อ” ราคาเป้าหมาย 12.50 บาท/หุ้น
 